‘পথাৰো আমাৰ বজাৰো আমাৰ’ এই শ্ল’গানেৰে গঢ়ি তুলিছে নলবাৰীৰ সুৰাদীত জৈৱিক কৃষিপাম…. পিছে কেনেধৰণে এই জৈৱিক কৃষিপামৰ উৎপাদন কৰা হৈছে?

‘পথাৰো আমাৰ বজাৰো আমাৰ’ এই শ্ল’গানেৰে গঢ়ি তুলিছে নলবাৰীৰ সুৰাদীত জৈৱিক কৃষিপাম।

সকলোতেই ভোগালীক লৈ ব্যাপক উৎসাহ উদ্দীপনা দেখিবলৈ পোৱা গৈছে।

তাৰ মাজতেই নলবাৰীৰ এটা অঞ্চলৰ কৃষক ৰাইজো সাজু হৈ উঠিছে বিহুৰ বাবে।

নলবাৰী জিলাৰ টিহুৰ পশ্চিম সুৰাদীৰ নৈপৰীয়া কৃষক ৰাইজে মৰা পাগলদিয়া নৈৰ দাঁতিতেই কৰিছে বিভিন্ন ধৰণৰ শাক-পাচলিৰ খেতি।

নৈখনৰ দুয়োপাৰে কেৱল সেউজীয়া।

সম্পূৰ্ণ জৈৱিক পদ্ধতিৰে পশ্চিম সুৰাদীৰ নৈপৰীয়া অঞ্চলৰ কৃষকসকলে উৎপাদন কৰে শাক পাচলি।

বিহুৰ প্ৰাকক্ষণত বান্ধকবি, ওলকবি, ব্ৰকলি, বিলাহী, গাজৰ, বেঙেনা আদি বজাৰলৈ আনিব কৃষকসকলে।

এই অঞ্চলত উৎপাদিক বিভিন্ন শাক-পাছলি নলবাৰী, বাক্সা, গুৱাহাটীৰ লগতে খাৰুপেটীয়াৰ বজাৰলৈও ৰপ্তানি কৰা হয়।